**A Martonvásár Városi Közszolgáltató NKft.**

**2022. évi rendezvénytervében „Projektként”szereplő egyes kulturális események finanszírozása**

A Martonvásár Városi Közszolgáltató NKft. 2022. évi rendezvénytervében „Projektként” szereplő egyes kulturális események és azok finanszírozása.

1. **Projektszerű események a MartonKult szervezésében:**

**Bencsik-nap:** Az idei évben április 23-án szombaton tervezzük megrendezni önálló esemény formájában, ezzel is méltó formába öntve a megemlékezést. A program közösségi örömfőzést, zenei programokat, koncerteket, kiállítást és könyvbemutatót foglal magában. Az NMI-től 2 millió forint támogatásra számíthatunk.

**Giro d’Italia:** Az olasz kerékpárosverseny Grande Partenza szakasza május 6-án Martonvásárt is érinti, erre a napra közösségi programokkal készülünk.

**Gyermeknap:** A Gyermeknapot május utolsó hétvégéjén, május 29-én tervezzük megrendezni. Az ingyenes ügyességi, szórakoztató programok egész nap várják majd a gyerekeket.

**Múzeumok Éjszakája:** Az idei évben június 18-án rendezik meg az országos megmozdulást, amelyhez mi is csatlakozni szeretnénk. Ezen a napon ismeretterjesztő, szórakoztató programokkal várjuk az érdeklődőket, illetve nyomozós városismereti játékot szervezünk.

**Tök Jó Hét:** A jól bevált tökfesztivált idén október 1-9. között tervezzük, a szokásokhoz híven két hétvége bevonásával. A programok egy része a tökös hagyományokhoz kötődő, másik része zenei és családi program.

**Piac+Program projekt:** A projekt célja Martonvásár Brunszvik-Beethoven Kulturális Központja rendezvényudvarának benépesítése, programokkal való megtöltése 2022-ben a hétvégi termelői piacok, vásárok alkalmával, 50 héten át. Koncepciónk szerint a jól beváló, sikeres programokat egy éven belül néhány alkalommal megismételjük, így stabil együttműködői kört alakítunk ki. A koncepció szerint a programokon egy képviselőtestületi tag fórumot tartva jelenik meg, és beszélget a városlakókkal, válaszol kérdéseikre és meghallgatja a felvetéseket. A javaslatot részletes programtervvel negyedévente kiegészítjük és a városvezetés elé terjesztjük.

A projekt keretében megvalósítandó programok:

* + Zenei, táncművészeti, filmművészeti, színházi, bábművészeti programok
	+ Gyermek- és mese programok, vásári mutatványosok
	+ Közösségeket megmozgató interaktív események
	+ Kézműves alkotóműhely
	+ Szórakoztató-tudományos-ismeretterjesztő programok
	+ Installációk, fotósarok
	+ Szabadtéri kiállítások
	+ Környezet- és egészségvédelmi programok
	+ Kemencés programok
1. **Külső partner szervezésében OPCIONÁLISAN megvalósuló projekt:**

**Fülesbagoly Fesztivál:** Az idei évben a Fülesbagoly Alapítvány pályázatot nyújt be különböző támogató szervezetekhez a forrás megteremtésére a fesztivál szeptember 9-11. közötti időszakban történő megszervezéséhez 8 millió forint értékben. Amennyiben ez a forrás rendelkezésre áll, Martonvásár Város Önkormányzatától a főszervező Fülesbagoly Alapítvány **2 millió forint forrást kér**.

1. **Marketingeszközök beszerzése**

A város reprezentációjához szükséges marketingeszközök, szóróajándékok, protokollajándékok beszerzése halaszthatatlanná vált, ezek kivitelezésére és megvalósítására ezúton teszünk javaslatot.

 dr. Bocsi Andrea kulturális és jogi igazgató

 Martonvásár Városi Közszolgáltató NKft.

**Összegzés:**

|  |  |  |
| --- | --- | --- |
| **Projekt elnevezése** | **2022. évi költségvetésben biztosítandó összeg** | **Megjegyzés** |
| Bencsik Nap | 1 000 000 Ft |  |
| Giro d'Italia | 500 000 Ft |  |
| Gyereknap | 2 000 000 Ft |  |
| Múzeumok Éjszakája | 1 000 000 Ft |  |
| TökJóHét | 2 500 000 Ft |  |
| Piac+Program | 4 000 000 Ft |  |
| Fülesbagoly Fesztivál | 2 000 000 Ft | Opcionális |
| Marketingeszközök | 1 000 000 Ft |  |
| **Összesen:** | **14 000 000**  |  |